
谞讚专讬诐 讬讗 注"讘 - 驻讬专讜砖 砖讟讬讬谞讝诇抓

讗 转谞讬讗 [砖谞讜讬讛 讘专讬讬转讗]: 讛讗讜诪专 "讞讜诇讬谉" "讛讞讜诇讬谉" "讻讞讜诇讬谉", 讘讬谉 砖讗诪专 "砖讗讜讻诇 诇讱" 讜讘讬谉 砖讗诪专 "砖诇讗 讗讜讻诇 诇讱", 讘讻诇 讗诇讛 鈥� 讛专讬 讝讛 诪讜转专, 砖讗讬谉 讻讗谉 谞讚专. 讜讗诐 讗诪专 "诇讞讜诇讬谉 砖讗讜讻诇 诇讱" 鈥� 讗住讜专. 讗诪专 "诇讞讜诇讬谉 诇讗 讗讜讻诇 诇讱" 鈥� 诪讜转专.


讜谞讘专专: 专讬砖讗 诪谞讬 [专讗砖讛, 转讞讬诇转讛 砖诇 讗讜转讛 讘专讬讬转讗, 讻砖讬讟转 诪讬 讛讬讗] 鈥�/span> 讻砖讬讟转 专' 诪讗讬专 讛讬讗, 讚诇讬转 诇讬讛 [砖讗讬谉 诇讜], 砖讗讬谞讜 诪拽讘诇 讗转 讛住讘专讛 砖诪讻诇诇 诇讗讜 讗转讛 砖讜诪注 讛讬谉, 讜诇讻谉 讗祝 讗诐 讗诪专 "讞讜诇讬谉 讬讛讗 诪讛 砖诇讗 讗讜讻诇 诇讱" 鈥� 诇讗 讛转讻讜讜谉 诇讜诪专 砖诪讛 砖讗讜讻诇 诪诪谞讜 讬讛讬讛 讻拽讜讚砖讬诐.


讗讜诇诐 讗讬诪讗 住讬驻讗 [讗诪讜专 讗转 住讜驻讛] 砖诇 讛讘专讬讬转讗 砖砖谞讬谞讜 讘讛: 讗诐 讗诪专 "诇讞讜诇讬谉 诇讗 讗讜讻诇 诇讱" 鈥� 诪讜转专. 讜讛转谞谉 [讜讛专讬 砖谞讬谞讜 讘诪砖谞讛]: 讗诐 讗诪专 "诇拽专讘谉 诇讗 讗讜讻诇 诇讱" 专' 诪讗讬专 讗讜住专. 讜拽砖讬讗 诇谉 [讜讛讬讛 拽砖讛 诇谞讜]: 讛讗 诇讬转 诇讬讛 [讛专讬 讗讬谉 诇讜] 诇专' 诪讗讬专 讛住讘专讛 砖诪讻诇诇 诇讗讜 讗转讛 砖讜诪注 讛讬谉, 讜诪讚讜注 讻砖讗诪专 "诇拽专讘谉 诇讗 讗讜讻诇 诇讱" 谞讗住专? 砖讛专讬 讛讚讘专 诪转驻专砖 讻讗讬诇讜 讗诪专 "诇讗 拽专讘谉 (诪讛) 砖诇讗 讗讜讻诇 诇讱" 讜诪讻讗谉 砖诪讛 砖讬讗讻诇 讬讛讗 讻拽专讘谉, 讗讘诇 讗转 讛诪住拽谞讛 讝讜 讛诪转讘住住转 注诇 "诪讻诇诇 诇讗讜 讗转讛 砖讜诪注 讛谉" 讗讬谉 专' 诪讗讬专 诪拽讘诇!


讜诇转专抓 拽讜砖讬 讝讛 讗诪专 专' 讗讘讗: 讻砖讛讜讗 讗讜诪专 讘诇砖讜谉 讝讜, 谞注砖讛 讻讗讜诪专: 诇拽专讘谉 讬讛讗, 诇驻讬讻讱 诇讗 讗讜讻诇 诇讱. 讜诇讚专讱 讝讜 讛讻讗 谞诪讬 [讻讗谉 讙诐 讻谉] 讻砖讗诪专 "诇讞讜诇讬谉 诇讗 讗讜讻诇 诇讱" 讬砖 诇驻专砖 讻讬 讛讻讬 拽讗诪专 诇讬讛 [讻讱 讛讜讗 讗讜诪专 诇讜]: 诇讗 讞讜诇讬谉 诇讬讛讜讬 [讬讛讬讛] 讚讘专 讝讛, 讗诇讗 拽专讘谉, 诇驻讬讻讱 诇讗 讗讜讻诇 诇讱, 讜讛专讬讛讜 讗住讜专!


讜诪转专爪讬诐: 讛讗讬 转谞讗 [转谞讗 讝讛] 砖诇 讛讘专讬讬转讗 住讘专 诇讛 [住讘讜专 讛讜讗] 讻砖讬讟转 专' 诪讗讬专 讘讞讚讗 [讘讚讘专 讗讞讚] 讜驻诇讬讙 注诇讬讛 讘讞讚讗 [讜讞讜诇拽 注诇讬讜 讘讚讘专 讗讞讚]; 讻讬爪讚? 住讘专 诇讛 讻讜转讬讛 讘讞讚讗 [住讜讘专 讛讜讗 讻诪讜转讜 讘讚讘专 讗讞讚] 讚诇讬转 诇讬讛 [砖讗讬谉 诇讜] 诪讻诇诇 诇讗讜 讗转讛 砖讜诪注 讛讬谉, 讜驻诇讬讙 注诇讬讛 讘讞讚讗 [讜讞讜诇拽 注诇讬讜 讘讚讘专 讗讞讚] 讘注谞讬谉 拽专讘谉. 砖住讘讜专 砖讙诐 讗诐 讗诪专 "诇拽专讘谉 诇讗 讗讜讻诇 诇讱" 讗讬谉 诇驻专砖 讻讜讜谞转讜 "诇拽专讘谉 讬讛讬讛 讜诇驻讬讻讱 诇讗 讗讜讻诇", 讗诇讗 爪专讬讱 砖讬讗诪专 诇砖讜谉 谞讚专 诪驻讜专砖转. 讜讛讜讗 讛讚讬谉 诇讗诪讜专 讘讘专讬讬转讗 鈥� 讗诐 讗诪专 "诇讞讜诇讬谉 诇讗 讗讜讻诇 诇讱".


专讘 讗砖讬 讗诪专: 讗转 讛住转讬专讛 讘讘专讬讬转讗 讗驻砖专 诇转专抓 诇讚注转 专' 诪讗讬专 讘讗讜驻谉 讗讞专; 讛讗 讚讗诪专 [讝讛 讻砖讗讜诪专] "诇讞讜诇讬谉" 鈥�/b> 讗讬谞讜 讗讜住专, 砖讗讬谉 讘讻讱 诇砖讜谉 谞讚专, 讜讛讗 讚讗诪专 [讜讝讛 讻砖讗讜诪专] "诇讗 诇讞讜诇讬谉", 砖诪砖诪注 讘讘讛讬专讜转: 诇讗 诇讬讛讜讬 [讬讛讬讛] 讞讜诇讬谉 讗诇讗 讻拽专讘谉, 讜讚讘专 讝讛 谞讞砖讘 讻讚讬讘讜专 诪驻讜专砖, 讗驻讬诇讜 诇讚讘专讬 专' 诪讗讬专.


讘 砖谞讬谞讜 讘诪砖谞讛 砖讛讗讜诪专 "讟讛讜专", 讗讜 "讟诪讗", 讗讜 "谞讜转专", 讗讜 "驻讬讙讜诇" 鈥� 讗住讜专. 讘注讬 [砖讗诇] 专诪讬 讘专 讞诪讗: 讛讗讜诪专 注诇 讚讘专 诪住讜讬讬诐 "讛专讬 注诇讬 讻讘砖专 讝讘讞讬 砖诇诪讬诐 诇讗讞专 讝专讬拽转 讚诪讬诐", 诪讛讜 鈥�/b> 讛讗诐 讬砖 讻讗谉 谞讚专 讗讜住专, 讗讜 诇讗?


讜诪拽砖讬诐: 讗讬 讚拽讗诪专 讘讛讚讬谉 诇讬砖谞讗 [讗诐 砖讗讜诪专 讘讝讜 讛诇砖讜谉] 讘讚讬讜拽 鈥� 讛诇讗 讘讛讬转专讗 拽讗 诪转驻讬住 [讘讚讘专 讛诪讜转专 讛专讬讛讜 诪转驻讬住], 砖讛专讬 讘砖专 讝讘讞 砖诇诪讬诐 诇讗讞专 讝专讬拽转 讛讚诐 注诇 讙讘讬 讛诪讝讘讞 诪讜转专 讘讗讻讬诇讛, 讜讗诐 讻谉 讗讬谉 驻讛 讗讬驻讜讗 谞讚专 讘讚讘专 砖讬砖 讘讜 诪注讬诇讛 讜讗讬住讜专! 讗诇讗 爪专讬讱 诇驻专砖 讗转 讛砖讗诇讛 讘讚专讱 讛讘讗讛: 讻讙讜谉 讚诪讞讬转 [砖诪谞讬讞] 讘砖专 讝讘讞讬 砖诇诪讬诐 诇讗讞专 讝专讬拽转 讚诪讬诐 讘诪拽讜诐 讗讞讚 讜诪讞讬转 讚讛讬转专讗 讙讘讬讛 [讜诪谞讬讞 讚讘专 砖诇 讛讬转专 诇讬讚讜] 讜讗诪专: "讝讛 讻讝讛", 讗讝 谞砖讗诇转 讛砖讗诇讛: 诪讗讬 [诪讛] 讬讛讗 讛讚讬谉? 诪讛 讛讬转讛 讻讜讜谞转讜, 讛讗诐 讘注讬拽专讜 砖诇 讝讘讞 讛砖诇诪讬诐 拽讗 诪转驻讬住 [讛专讬讛讜 诪转驻讬住], 砖讻讜讜谞转讜 砖讛讛讬转专 讬讛讗 讚讬谞讜 讻砖诇诪讬诐 诪注讬拽专诐, 砖讛诐 讗住讜专讬诐 讘讛谞讗讛 注讚 砖讬讬讝专拽 讛讚诐, 讗讜 讘讛讬转专讗 拽讗 诪转驻讬住 [讘讚讘专 砖诇 讛讬转专 讛讜讗 诪转驻讬住]? 砖讛专讬 讘砖专 讝讘讞 讛砖诇诪讬诐 讛诪讜谞讞 诇驻谞讬讜 讛讜讗 诇讗讞专 讝专讬拽转 讛讚诐 讜诪讜转专 讘讗讻讬诇讛, 讜诪讛 砖讗诪专 "讝讛 讻讝讛" 讗讬谞讜 诪转驻讬住 讚讬谉 拽专讘谉 注诇讬讜.


讗诪专 专讘讗 诇驻转讜专 讗转 讛砖讗诇讛, 转讗 砖诪注 [讘讜讗 讜砖诪注] 诪诪讛 砖谞讬谞讜 讘诪砖谞转谞讜: 讛讗讜诪专 注诇 诪讗讻诇 砖讛讜讗 讗住讜专 注诇讬讜 讻谞讜转专 讗讜 讻驻讬讙讜诇. 鈥�/b> 讛专讬 讝讛 讗住讜专.

